section_heading: Amaterska promatranja
paragraph_text: M50 je nešto manjih dimenzija pa je za njegovo promatranje preporučljivo koristiti dvogled s povećanje od 15 do 20 puta ili manji teleskop. Teleskop od 200 mm pokazat će stotinjak zvijezda magnituda od 8 do 12. Središnji dio, jezgra skupa, peterokutastog je oblika vrha okrenutog prema jugu. Malo iznad vrha peterokuta nalazi se šupljina u skupu. Skup je bogat zvijezdama, ali se ne razlikuje mnogo od pozadinskih zvijezda Mliječne staze.